Iharilanto patrick Andriamangatiana

**Iharilanto Patrick Andriamangatiana** na **I.P.A** dia mpampianatra sy mpanoratra teraka tamin'ny 16 may 1955 tao Mitsinjo Mahajanga, zanak'i Razafindrakoto David sy Razanamanga Victoire. Ny raibeny sy ny renibeny avy amin-drainy no nitaiza azy. Vao folo taona izy dia efa nahavaky ny Baiboly manontolo. Ny taona 1984 izy no nanambady.

## Fiainany

#### Fianarany
•Sekoly ambaratonga voalohany: Sekoly Protestanta Ankadimbahoaka, Ecole Chretienne Ambatomitsangana.

•Sekoly ambaratonga faharoa: Lise Philibert Tsiranana Mahajanga, Lisea Maoderina Ampefiloha Antananarivo, Lise Jean Joseph Rabearivelo, ary ny taona 1974 izy no nahazo ny mari-pahaizana bakalorea lettres sy filôzôfia.

•Ambaratonga ambony: Ny taona 1978 izy no nahazo ny lisansa teny aman-tsoratra malagasy, oniversiten'Antananarivo Madagasikara, Sampana Teny sy Haisoratra ary Riba malagasy. Nandalina ny literatiora frantsay sy ny antropolojia ary ny fandikana litera.

#### Asany
-1975: nampianatra ny taranja malagasy tao amin'ny lise Moramanga.

-1979-1987: nampianatra malagasy-frantsay-filôzôfia tao amin'ny Lise sy Kolejy Maranatha Moramanga.

1987: nampianatra ny taranja malagasy amin'ny lise Andoharanofotsy.

## Fiainany ny kanto

### Fikambanana misy azy
1993: mpikambana ao amin'ny: F.M.M.R (Fikambanana Malagasy Mandala ny Riba).

1996: Niditra ho mpikambana tao amin'ny HAVATSA UPEM.

2002: voaray ho mpikambana tao amin'ny Akademia Malagasy sokajy voalohany

Mpikambana tao amin'ny Faribolana Sandratra

### Ny maha mpanoratra azy

##### Asa sorany amin'ny teny frantsay
-1970: nanomboka nanoratra izy raha vao dimy amby folo taona monja

-1978: L'epithaphe d'un maître: sombintantara voafantina tamin'ny fifaninana andiany fahadimy : "la meilleur nouvelle de langue française RFI-ACCT (Agence de Coopération culturelle et technique)

-1984: La fuite de Dzangôa, sombin-tantara nahazo ny  loka lehibe nataon'ny mpitsara andiany faharoa tamin'ny fifaninana andiany fahavalo: "la langue française (RFI-ACCT)

##### Ny asa sorany tamin'ny teny malagasy
-1988: nandray anjara tamin'ny "Amboaran'ny Hariva" RTM antsan-tononkalo

-1991: "Tantara sy Ako" tamin'ny fifaninana loka Ny Avana Ramanantoanina, edisiona lora BMOI

-1997: Sombin-tantara sy Ako (Amboaran-tononkalo kely)

-Felan-tatamo: boky kely tamin'ny fankalazana ny fahadimy amby efapolo ny HAVATSA UPEM

1995: Vakivakim-piainana : tantara foronina nahazo ny loka voalohany tamin'ny fifaninana tantara foronina nampanaovin'ny fikambanan'ny Pôeta sy ny Mpanoratra Malagasy na UPEM.

-1985: Do miverina (tantara foronina)

-1985: Mody sary mihetsika  ( tantara an-tsehatra)

1986: ilay vatsy famatsiana (tantara an'onjam-peo nolalaovina tao amin'ny radiô Don Bosco).

2000:   Hamy (Amboaran-tsombin-tantara, faribolana)

2001: Onjam-pilafila (tantara foronina, faribolana)

2003: Lonam-bolana (Amboaran-tonokalo)

2007: Sarobabay (Amboaran-tsombin-tantara)

-Tononkalo, hainteny, sombin-tantara nivoaka  tao amin'ny gazetim-piangonana.

## Loharano
1•https://fr.scribd.com/document/841722351/Iharilanto-Patrick-ANDRIAMANGATIANA

2•http://plateforme.education.mg/bibliotheque-numerique/course/view.php?id=522

3•https://www.sudoc.abes.fr/cbs/DB=2.1//SRCH?IKT=12&TRM=120075032